JohanHeinsen/ENO huggingface dataset:
Aalborg Stiftstidende, 1846-01-22
Af Præsten Uhlich, der er en af "Lysvennernes Ordførere, er nylig udkommet et aabent Brev til den af Konger af Preussen i Berlin sammenkaldte protestantiske tydske Conferents. J dette Skrift viser Forfatteren, hvor nødvendig Troesfriheden hører til Christendommens Væsen, og hvilke Følger der fremgaae af Tvang i Tro og Lære, idet den stifter alleslags Forvirringer og leder til det meest oprørende Hykleri. Paa Spørgsmaalet, om man da skal lade Vilkaarligheden have frit Spillerum i Kirken, svarer han medrette. Dette Spørgsmaal træder aldeles i Baggrunden, naar det gjælder og Friheden i Jesu Rige, naar Sandhed og Ærlighed, naar Troens Varme og Overbeviis ningens Kraft staae Fare for at gaae tabte. Det er den sande, nære og truende Fare - det er en værdig, en trængende Anledning for en protestantisk Conferents, til med hellig Alvor at raadslaae om, hvad der maa skee, for at ikke Menneskeslægtens ædleste Besiddelse skal lide Skade. Om Tidens Trang siger han Folkene længes efter religiøs Forening paa Evangeliets evige Grundlag. Det er vel endnu fordetmeste en uklar, ubevidst Trang, men den vil forhaabentlig snart fremtræde tydeligere i Bestræbelserne efter Ret og Lighed.
Aalborg Stiftstidende, 1846-01-22
Rygtet om det store Diamant-Fund i de brasilianske Miner - siger Morning-Post synes, om endog noget overdreven, dog ikke ganske uden Grund; thi det engelske Aristokrati begynder virkelig allerede at sælge sine værdifulde Diamant-Smykker, og Diamanterne synke daglig i Priis i London. Lord Londonderry, hvis Diamanter have en Værdi af henved 1 Mill. Pd. Sterl., har, for paa Stedet at skaffe sig Vished om, hvad der er sandt eller opdigtet af Sagen, afsendt en af sine Kammertjenere til det nye Eldorado. Dersom Rygterne, saaledes som de for Øieblikket circulere, skulde stadfæste sig, da vil Englands Krone, der for sine store og skjønne Diamanters Skyld fortiden anslaaes til en Værdi af 500000 Pd. Sterl., ikke være meer end 10 a 15,000 Pd. værd.
Aalborg Stiftstidende, 1846-01-22
Det Hamborger Politi har endelig været saa heldig af faae den ualmindelig snue Comptoir=Tyv, der længe uhindret har drevet sit Uvæsen baade i Hamborg og Altona, opdaget i en aarig Gartners Person. J hans Logis forefandt man ikke færre end 50 Nøgler af alle Former, sam flere File og andre Jnstrumenter. Endeel havde han ogsaa skjult under en Bro i Hammerbrock. Samme Person skal have begaaet omtrent 40 Jndbrud og derved efterhaanden sat sig i Besiddelse af Penge til et Beløb af 4000 Mk. Bco.
Aalborg Stiftstidende, 1846-01-22
Den 19de December arresteredes i Berlin et stort Selskab for størstedelen høist ungdommelige Forbrydere. Man troer iblandt disse at finde Flere, som nylig havde gjort Jndbrud i Kirker.
Aalborg Stiftstidende, 1846-01-22
Som et sikkert Kiendetegn paa, om Vinteren bliver streng eller mild, iagttage Landmændene i Belgien hvor dybt Myrerne grave sig ned i Jorden om Efteraaret, hvilket Forhold stedse skal svare til den senere indtrædende Frost. Saaledes havde Myrerne ved Begyndelsen af Vinteren ifjor gravet sig to Fod dybt ned, hvorimod de iaar kun befinde sig to Tommer under Overfladen. Derefter at dømme vil altsaa den nuværende Vinter vedblive at være mild, hvilken Forudsætning ogsaa stadfæstes af Bierne, som ifjor ved Nytaarstid ganske havde tillukket deres Kuber, hvilket iaar næsten slet ikke skal have været Tilfældet. Disse Jagttagelser tjene navnlig Landboerne i Provindsen Namur til Rettesnor for Midlet til at bevare deres Kartofler, idet de stedse nedgrave disse i Kuller, hvis Dybde staaer i Forhold til Myrernes Nedgravning. De skulle endnu aldrig have havt Anledning til at fortryde paa denne Maade at have fulgt Dyrenes Jnstinct. J England derimod vedbliver man at befrygte en stræng Vinter, hvilket navnlig antages ifølge visse Vinterfugles tidlige og talrige Vandring.
Aalborg Stiftstidende, 1846-01-22
Fædrelandet. Kjøbenhavn, den 19de Januar. Jfølge Christiansands Stiftstidende skal hidtilværende dansk Generalconsul i Tanger, Conferentsraad Carstensen, være udnævnt til dansk Generalconsul i Norge.
Aalborg Stiftstidende, 1846-01-22
Den nye Vaudeville "William og Emma er meget moersom og tiltalte baade ved den over samme udbredte Lystighed og den fortræffelige Udførelse. Vi have kun faa danske Vaudeviller, i hvilke Alt hvad der bevæger sig i Øieblikket, er saaledes grebet og benyttet, som i denne. Blandt de nye komiske Figurer i denne Vaudeville udmærket sig især Hr. Phisters grundkomiske Kammerraad Wind, en sand moderne Vielgeschrey og Hr. Foersoms Viinhandler. (B. T.)
Aalborg Stiftstidende, 1846-01-22
Det hedder fra Stockholm, at vor Hertz's ypperlige Drama, "Svend Dyrings Huus, skal oversættes for det derværende kongelige Theaters Regning og opføres paa sammes Scene. "Dansk Folkeblad, er den 16de de igien bleven lagt under Beslag.
Aalborg Stiftstidende, 1846-01-22
Den 14de de indfandt sig en Dreng, der var i Lære, hos en Snedkermester heri Staden, paa Politikammeret, for at klage over at han var bleven slaaet af en Svend hos Mesteren, fordi han var kommen til at spilde nogle Draaber Skedevand i hans Theevand. Skjøndt der ved den derefter anstillede Undersøgelse opkom stærk Formodning om, at Drengen med Forsæt havde kommet Skedevandet i Theen, nægtede han dog dette paa det Bestemteste, men har nu senere tilstaaet saavel dette som ogsaa, at han tvende Dage tidligere havde forsøgt at bibringe samme Svend saakaldte Rottepiller, alt i den bestemte Hensigt at bevirke Svendens Død, hvortil han som Motio angiver, at han haabede, naar Svenden var død, da let at kunne faae Leilighed til at tilvende sig dennes Klæder og Penge, der beroede i en Kuffert i samme Værelse, hvori Drengen sov, samt at han kun, da Svenden senere havde givet ham nogle Slag med Haanden, selv havde gjort den ommeldte Anmeldelse, fordi han haabede derved lettere at afvende Mistanken fra sig. Bemeldte Dreng er 18 Aar gl., og har saavidt bekjendt aldrig været tiltalt eller straffet. (Berl. Tid.)¬
Aalborg Stiftstidende, 1846-01-22
J Fredags styrtede en gift Kone sig i Febervildelse fra en anden Etage paa store Kjøbmagergade ned i en Nabogaard og slog sig ihiel paa Stedet. (Flyvep.)- Ved at stages frem kom i Fredags en Sandbaad saa forkeert og med en saadan Styrke mod Knippelsbro, at den øieblikkelig sank med Mand og Muus. De Ombordværende bleve imidlertid frelste ved hurtig tillet Hjælp. (Flyvep.)
Aalborg Stiftstidende, 1846-01-22
Befordringer. D. 16de de er Sognepræst for Hirschholm i Sjælland C. F. Zoyler besk. til Sognepræst for Alsted og Fjennesløv i f. Stift, Cand. theol. P. E. Jungersen til pers. Capellan hos Sognepræsten for Hobro og Skjellerup Menigheder i Aarhuus Stift (M. Vogelius) og Cand. theol. C. F. Klein til pers. Capellan hos Sognepræsten for Aastrup paa Falster Prof. J. H. Smidth. Rector ved den lærde Skole i Colding, Mag. art. C. F. Ingerslev, forundt Titel af Professor. Pastor Øllgaard, Katechet ved Trinitatis Kirke i Kbhvn., er indtil videre constitueret som Sognepræst ved Helliggeistes Kirke.
Aalborg Stiftstidende, 1846-01-22
Hs. Maj. Kongen har allernaadigst bevilget, at Finantserne maae overtage de endnu manglende 600 Actier i den glückstadter-elmshorner Jernbane, Den 16de Januar holdt Besidderne af de adelige Godser i Holsteen en Forsamling i Kiel, for at raadslaae om dette Aars Anvendelse af de adelige Klostres og Godsers Fælleds fond. Jblandt Andet bevilgedes heraf et Bidrag paa 2000 Specier til Opførelse af et passende Locale for den Sammenkomst af tydske Naturforskere og Læger, som vil finde Sted i Kiel iaar, saavelsom til den forventende Forsamling af tydske Land- og Forstmænd sammesteds i Aaret 1847. (Kiel. Corrspd.)¬
Aalborg Stiftstidende, 1846-01-22
J disse Dage har Overappellationsretten i Kiel paa kjendt en Retssag, der i 16 Aar har svævet for Retten og fængslet hele Stadens Opmærksomhed. Den angik en Plads, som Enkemadame Niehns paastod, hørte til hendes Huus, hvorimod Magistraten formeente, at den hørte Byen til. Endskjøndt Eiendomsretten saaledes var tvivlsom, tog dog Magistraten sig den Frihed at sælge Pladsen, og paa den blev nu opført et stort, grundmuret Huus. Madame Niehns protesterede derimod og klagede; Magistraten replicerede. Sagen gik igjennem alle Jnstantser og det begyndte at see meget betænkeligt ud med Byens Ret. Da bød Senatet Enken en anseelig Skadesløsholdelsessum, hvis hun i Mindelighed vilde afstaae Pladsen, for at ikke Byen skulde have den Ydmygelse, at see Huset nedrevet og sit eget Værk ødelagt af et Fruentimmer. Men Mad. Niehns var paastaaelig; hun vilde slet ikke gaae paa Accord, men forlangte, at Huset skulde skaffes bort, for at hun endnu engang, før sit Endeligt, kunde see Solen i sin Dagligstue. Nu oplever hun da denne Glæde, aldenstund Overappellationsretten definitivt har afgjort Sagen i hendes Faveur og idømt Byen samtlige Omkostninger. (Aarh. Av.)
Aalborg Stiftstidende, 1846-01-22
Drammatikeren Friedr. Hebbel, en Dithmarsker, der er meddeelt Reisestipendium af Hs. Maj. Kongen af Danmark og, efter et længere Ophold i Hamborg, baade har besøgt Paris og Jtalien, opholder sig fortiden i Wien, fornemmelig for at lære Burgtheatret at kjende. (Rand. Av.)¬
Aalborg Stiftstidende, 1846-01-22
J Synderup ved Flensborg vare nylig 3 Smaabørn, der bleve trukne paa en Haandslæde af en større Dreng, slupne igjennem den tynde Jis, som de havde vovet sig ud paa.
Aalborg Stiftstidende, 1846-01-22
En brav, ung Mand, Ferdinand Scheel, Klodsmager af Profession, var heldig nok til, efterat have med stor Anstrængelse og egen Livsfare arbeidet sig igjennem Jsen, at redde Drengene, der ellers ufeilbarlig vilde have været Dødens Bytte. (Flensb. Td.) Ogsaa i Flensborg, i Selskabet Harmoniens Locale, har man den 12te de, paa en særdeles smuk Maade feiret en Erindringsfest til Pestalozzis Minde. Jmellem 70 og 80 Mænd af alle Stænder deeltoge i Samme, kun ikke Nogen af den egentlige lærde Stand; thi de studerende Herrer Lærere ved den lærde Skole - siger Flensb. Td. – havde i en formelig Conferents besluttet, ikke at ville deeltage i Samme." - J Haderslev, hvor ligeledes endeel Ungdomslærere fra Byen og Landet paa denne Dag havde forsamlet sig, stiftede man til Pestalozzis Minde en Forening, hvis Øiemed er at række værdige trængende Skolelærer Enker i Haderslev Provsti en Understøttelse til deres faderløse Børns Opdragelse.
Aalborg Stiftstidende, 1846-01-22
Som vi i et tidligere Nr. af dette Blad have omtalt hedder det blandt Andet i Fædrelandet" for i Torsdags har Viborg Avis" for en Tid siden meldt, at Hald Herregaard var solgt til Regjeringen. Da det var Stiftamtmanden Bretton, der paa nærmere Approbation havde sluttet denne Handel, var det ham ubehageligt, at dette var bleven offentlig omtalt, før Approbationen var indløben, mulig fordi han befrygtede, at Handelen, ved at blive offentlig kritiseret, kunde komme til at gaae tilbage; dog, det vide vi nu ikke, nok sagt, det var ham ubehageligt, og i denne Smagssag maa han, om han sætter megen Pris derpaa, derfor gjerne have Ret. Offentliggjørelsen kunde imidlertid, da den engang var skeet, ikke gjøres om, men det Ubehagelige for Hr. Kammerherren kunde dog mulig være formindsket ved at tilføie, at Handelen afhængte af nærmere Approbation, hvortil Viborg Avises Udgiver var meget villig. Men i Stedet for at henvende en saadan Anmodning til denne, sendte han igjennem Politimesteren Udgiveren det Bud, at han skulde tilbagekalde Alt, hvad han havde anført om Kjøbet af Hald. Herved foranledigedes Avisens Udgiver til at tilskrive Hr. Kammerh. og i al Høflighed underrette ham om, at han hverken kunde eller vilde tilbagekalde den hele Meddelelse, da den med ovennævnte Tillæg var fuldkommen sand. Hvad gjør altsaa Hr. Bretton? Han foranstalter Udgiveren tiltalt efter Rygteplacaten; ja ikke nok dermed, i en Skrivelse, hvori han tillader at beklage sig over, at Udgiveren har fordristet sig til at tilskrive ham, forbyder han Politimesteren i Viborg, der som saadan er Censor over Avisen, at lade Nogetsomhelst angaaende Hald Gaard passere i denne. Som Følge heraf er et Nr. af Avisen for nylig blevet lagt under Beslag, fordi det indeholdt en Angivelse af Halds Hartkorn, Skovskyld og Areal, og ikke et eneste Ord mere!! Lykkesborg ved Bogense skal være solgt af Proprietair Gorgius til Forpagter Damm paa Gyldensteen for 50,000 Rbd. For faa Aar siden blev denne Eiendom solgt for omtrent 1/2 Deel af denne Sum. (Hemp. Av.) Borgerrepræsentantvalg. J Varde Hr. Gottfredsen. Aalborg, den 22de Januar. Ved denne Byes Forligelsescommission er i Aaret 1845 foretaget 237 Sager, deraf forligte og hævede 162 og til Retten henviist 75, samt for Retten indstævnet 28 Sager.
Aalborg Stiftstidende, 1846-01-22
Copulerede. J Wandsbeck d. 16de Januar: Toldassistent Conrad Weisbrodt og Jfr. Betty Nimann af Altona. I Aalborg igaar: Hr. Skolelærer og Kirkesanger P. C. Petersen af Sønderkongerslev og Jfr. M. K. Rasmussen af Aalborg.
Aalborg Stiftstidende, 1846-01-22
Reisende. Afr. m. Pakkeposten i Tirsdags til Skanderborg: Handelsbetj. Engerslev; t. Aarh., Kbd. Levin, t. Hobro, Handelsbetj. Gjerum, Chr. Jacobsen. Med do. igaar: t. Sæby. Tobaksfabriqueur Færch, Frøken Schønheyder. M. do. idag, t. Hjørring, Karethmagersv. Jensen.
Aalborg Stiftstidende, 1846-01-22
Ankomne. Med Personp. idag, fra Veile, Propr. Titein, fra Aarhuus: Skipper Basse, Dhrr. Hastrup og Levin, fra Hobro: Hr. Mussmann.
Aalborg Stiftstidende, 1846-01-22
Døde. Christiane Marie Gjolbye, f. Baadsgaard, 60 A.; Skræder Fischers Hustru, Marie Sophie Henriette, f. Berg, 33 A.; O. Chr. Fjerdingstad; Skræder Jens Schou, 42 A.; C. F. Ravns Barn, Søren Sophus, 2 A.; Enken Marie Cathrine Schneider, f. Christensen, 75 A.; Marie Elisabeth Henningsen, 66 A.; Alle i Kjøbenhavn, Kjøbmand Niels Wulff, 75 A., i Frederikssund. O. Engelsteds Hustru, Ane Cathrine Rasmussen, 33 A., paa Vistoftegaard. Enkemad. Elisabeth Nicoline Hyphoff, f. Beyer, i Aarhuus. Flere Herrer ere blevne enige om kun at hilse paa Gaden ved at tage til Hatten. Man anseer dem for Deeltagere i dette Selskab, som fremtidigen gjöre det Samme, og kan saaledes Hattens ikke-Aftagelse ei ansees, som nogen Ligegyldighed eller Uartighed af Nogen, men kun som en Fölge af hiin Overeenskomst.
Aalborg Stiftstidende, 1846-01-22
Bekjendtgjørelser. At det har behaget det alvise Forsyn, Torsdagen den 15de de, at bortkalde til et bedre Liv min elskede uforglemmelige Kone, Mariane Andersen, fød Mortensen, i sit Alders 55 3/4 Aar, efter flere Aars tiltagende Svaghed og de sidste 2 Maaneders haarde Lidelser, i vort 16de Aars lykkelige Ægteskab; bekjendtgjøres herved sørgeligst for fraværende Slægt og Venner. Aalborg, den 19de Januar 1836. T. Andersen.
Aalborg Stiftstidende, 1846-01-22
Med dyb Smerte maa jeg herved tilkjendegive fraværende Slægtninge og Bekjendte, at min inderlig elskede Mand, Johan Henrik Duus, Fører af Dampskibet Hebe", i en Alder af 52 Aar, blev mig og 6 umyndige Smaa ved Døden berøvet den 19de d. M., efterat et apoplectisk Tilfælde havde holdt ham paa Sygeleiet i 14 Dage. Gud styrke mig med mine kjære Faderløse! Hals, den 21de Januar 1846. Birgitte Duus, født Nielsen.
Aalborg Stiftstidende, 1846-01-22
igaar Morges Kl. 3 indslumrede ved en blid og rolig Død vor inderlig elskede Sön, Niels Peter Ravnkilde, efter et 3 Ugers Sygeleie, i hans Alder 13 ½ Aar, dette undlade vi ikke at bekjendtgjöre for deeltagende Slægtninge og Venner. Aalborg, den 22de Januar 1846. H. C. Ravnkilde. Hanne Ravnkilde, föd Algreen.
Aalborg Stiftstidende, 1846-01-22
J Boet efter afgangne Proprietair Schack Eyber af Lengsholm afholdes en Skiftesamling paa mit Comptoir Tirsdagen den 10de Februar førstkommende, Formiddag Klokken 10, for at tage Bestemmelse deels angaaende Realisationen af Boets Eiendele og deels med Hensyn til de anmeldte Fordringer; hvilket herved bekjendtgjøres i Henhold til Placat, 21de April 1824. Horns Herreds Contoir i Frederikshavn, den 19de Januar 1836. Kühnel.
Aalborg Stiftstidende, 1846-01-22
Theatret i Aalborg.
Aalborg Stiftstidende, 1846-01-22
Fredagen, den 23de Januar 1846, Kl. 7, opføres: Dronningen paa 16 Aar, Skuespil 2 Acter, efter det Franske ved H. C. Andersen; derefter: Ulla skal paa Bal. En bellmansk Situation af J. L. Heiberg, Musiken, med Bibehold af Bellmanske Melodier, componeret og arrangeret af A. Rung.
Aalborg Stiftstidende, 1846-01-22
NB. Paa Søndag den 25de næstsidste og Mandag d. 26de Jan. sidste Forestilling. Orlamundt.
Aalborg Stiftstidende, 1846-01-22
Løverdagen den 24de næstkommende afholdes Børnebal i Selskabet "den borgerlige Forening", hvori Børn af saavel Medlemmer som Jkke=Medlemmer kunne deeltage. billetter til dette Bal kunne fra idag afhentes hos Hr. adj. Postmester Østergaard. Ballet begynder Kl. 6. Aalborg, den 19de Januar 1846. Directionen.
Aalborg Stiftstidende, 1846-01-22
De Herrer Abonnenter, som igjennem Postcontoiret her paa Stedet modtage Aviser og Blade, gjøres herved opmærksom paa, at Afsigelse og Bestillinger af bemeldte Aviser og Blade ikkun antages senest 14 Dage for ethvert Qvartals Udløb; ligesom og at enhver Abonnent af Fædrelandet, som beholder det dermed eengang ugentlig følgende Blad "Nordisk Literaturtidende", ansees som Abonnent paa Samme. Sørensen.
Aalborg Stiftstidende, 1846-01-22
At jeg har vundet Borgerskab som Marschandiser her i Byen og boer i Stedet Nr. 597 paa Nørregade, dette undlader jeg ikke herved at bekjendtgjøre, idet jeg anbefaler mig med Alt til denne Handel henhørende. Saavel billig Priis som reel Behandling skal stedse være Formaalet for mine Bestræbelser. Aalborg, den 14de Januar 1846. Ærbødigst J. Chr. Frederiksen.
Aalborg Stiftstidende, 1846-01-22
En Avlsforvalter, der tillige i flere Aar har bestyret Forretningerne ved et lille Gods, og er øvet i alRegnskabsføring, søger til 1ste Mai Emploi. De bedste Testimonier kunne præsteres. Adressecomptoiret anviser.
Aalborg Stiftstidende, 1846-01-22
Paa Løn og frit Logis kan en Dreng fra Landet strax eller senere blive antagen hos Tøifabrikant Leisner, i Marenturensgade Nr. 289.
Aalborg Stiftstidende, 1846-01-22
Et ungt Menneske, der er forsynet med fornødne Skolekundskaber og navnlig ikke er ukyndig i Latin, kan vorde antagen som Lærling paa et Apothek i Vendsyssel. Ønskeligt var det, om han, forinden han træder i Lære, kunde underkaste sig den for Pharmacenter befalede Præliminairexamen. De herpaa Reflecterende bedes at melde sig paa Adressecomptoiret i billetter, mrkt. PharmaciæAlmanakker for 1846, Stykket 8 s., i dusinviis 7 s.; Reise= og Skrive=Calender for 1846, 2 Mk.; Frølichs Huus=Almanak. Faaes som sædvanlig hos Rottbøll Sadolin.
Aalborg Stiftstidende, 1846-01-22
Et blaat Ridedækken, er tabt paa Veien imellem Nørre-Sundby og Klostergaard i Jetsmark Sogn. Finderen bedes aflevere Samme imod en Douceur hos Jens Møller i Sundby eller paa ovennævnte Klostergaard.
Aalborg Stiftstidende, 1846-01-22
De, som endnu ei have betalt de tilstillede Regninger for 1845, bedes snarest afgjøre samme med Bang ved gl. Mølle. Aalborg, den 2de Januar 1846. Nye Samling af fædrelandske Sange, BlomsKrigstildragelserne i 1807 kunne fra undertegnede Boghandel nu udleveres imod Erlæggelsen af Contingentet til Trykkefrihedsselskabet fra April 1845 til April 1846, 3 Mk., for saavidt Samme ikke tidligere maatte være erlagt til Sognebibliothekerne i Harritzlev, St. Hans, Jelstrup, St. Olai, Skjæve, Taars, Vreilev, Hjørring Amts Almuebibliothek og Do. Laanebogsamling Den Reeske Boghandel.
Aalborg Stiftstidende, 1846-01-22
Udkommet er: Gæn, æsthetisk Aarbog, med Bidrag af Oehlenschlager, St. St. Blicher, H. Hertz, Rosenkilde, Aarestrup, H. C. Andersen, Chr. Winther, Adolph Meyer a. a., med Jllustratiotioner; udgivet, af P. L. Møller, 2 Rbd. 72 s. Sexalia, ny Samling af udvalgte danske Selskabs fange, Romancer, Vaudeville- og Opera-Sange, med et Tillæg af yndede svenske Sange, udgivet af J. P. Rasbech, indb. 72 s. Faaes i Den Reelske Boghandel. Lax i Gele faaes i portionsviis hos Gjæstgiver Petersen.
Aalborg Stiftstidende, 1846-01-22
At jeg fra idag af udsælger mine Rugbrød for 24 s. et 8 Pds og et 4 Pd. til 12 s., bekjendtgjøres herved. J. B. Geertsen i Marenturisgade.
Aalborg Stiftstidende, 1846-01-22
J Undertegnedes Restauration og Beværtning bekommes daglig varm Mad fra om Morgenen Kl. 9 indtil Aftenen Kl. 10. L. P. Møllers Enke, Marenturisgade Nr. 19.
Aalborg Stiftstidende, 1846-01-22
Fra Pressen er idag udkommet: 5te Oplag af 6 nyttige Forskrifter i technisk og bekonomisk Henseende.
Aalborg Stiftstidende, 1846-01-22
En veiledende og belærende Samling af den nyere Tids Erfaringer for alle næringsdrivende Stænder og for Huusholdninger; ved O. Chr. Green, Cand. pharm., Kjøbmand. striis 24 s. Endvidere samme Forfatters Universal-Raadgiver for Borger og Landmand. Et Magazin af techniske og bekonomiske Erfaringer, indeh. ca. 500 Forskrifter for Fabrication og Haandværksdrift, Huusflid, Huusholdnings- og Oekonomiebestyrelser samt ved daglig Handel, Jndkjøb, Conserveringer, osv. 2 Dele i 1 Vind, Priis i Pabbind, 2 Rbdlr. og samme Forfatters Nyttige Hjemraad. det lille Huusapothek paa Landet. Priis 21 s. Faaes i alle Boglader samt hos Forlæggeren Den Reelske Boghandel.
Aalborg Stiftstidende, 1846-01-22
Formedelst anden Bestemmelse agter jeg underhaanden at sælge mit i Halsby beliggende Huus, bestaaende af 10 Fag Egebindingsværk og Muur, godt vedligeholdt, med dertil liggende have og Gaardsplads, samt Tomt af 5 Skpr. Lands Størrelse. Alt paa meget billige Vilkaar, og kan Eiendommen tiltrædes til 1ste Mai d. A. J Mangel af Salg ønskes Samme bortleiet. De Reflecterende behage at henvende dem til P. Bjørnlund pr. Hals, der paaviser Eiendommen. Det bemærkes, at med bemeldte Huus følger en Hedelod og en Knuptorvmose, der afgive de fornødne Tørv. Frederikshavn, den 20de Januar 1846. S. Andersen, Reebslagermester.
Aalborg Stiftstidende, 1846-01-22
Gode Spiseæbler faaes billig hos Fredrich Fred. richsen i Skolegaden.
Aalborg Stiftstidende, 1846-01-22
Stedet Nr. 360 i Svingelensgade, der nu beboes af Gjørtler Baches Enke, er underhaanden at faae tilkjøbs og kan af Kjøberen tages i Besiddelse Paaske Flyttedag dette Aar. Det nærmere afhandles med Procurator Davidsen paa Eiernes Vegne.
Aalborg Stiftstidende, 1846-01-22
Auctions-Tilbagekaldelse. Den til den 12te Februar d. A. averterede Auction over trende Skibsparter, nemlig: Pamen i Jagtskibet "Elise Marie, 1/3 Parten i Jagtskibet "Petra Dorthea og i Skonnerten De tre Venner, tilbagekaldes herved. Middelfart, den 16de Januar 1836. Wedel-Heinen.
Aalborg Stiftstidende, 1846-01-22
Fredagen den 6te Februar førstkommende, om Formiddagen Kl. 10, bliver, ifølge Begjæring af Ingenieur capitain Glahn, paa Raadstuen her i Byen afholdt offentlig Licitation over følgende, for Aaret 1846 approberede, Hovedlandeveisarbeider: Jordarbeide m. m. paa 330 Favnes Længde over endeel af Astrup Sogns Marker, og Opførelsen af 2 Stkr. store Steenkister paa samme Strækning, samt Leverance af 1113 1/2 Cubikfavne Chausseesteen til den nye Hovedlandevei over Astrup Sogns og Hjørring Kjøbstads Jorder. Conditioner og Overslag kunne forinden Licitationen, erfares hos Capitain Glahn. Hjørring, den 19de Januar 1846. Koefoed.
Aalborg Stiftstidende, 1846-01-22
Jfølge Begjæring af kongelig preussisk Consul, Commerceraad Kall, som Commissionair for Capitain Schultz, der med sin førende Brig Ernst af Swinemunde under 23de f. M. indstrandede paa Frederikshavns Havns nordre Havnemole, afholdes Auction Tirsdagen den 27de dennes, Formiddag Kl. 9, i Consul Kalls Pakhuus ved Havnen her i Byen, over endeel af den bjergede Ladning fra bemeldte Skib, bestaaende af 340 Stykker Stoltzeroste, 2 Kurve File, 30 Riis bruunt Prespapir, 26 Foustager og Kasser Bleghvidt, 1 Fad Lakmods, 12 Foustager Blyalpeter, 1 Parti Staal og 7 Fade Chlorkalk med mere. Hvilket herved bekjendtgjøres. Frederikshavns Byfogedcontoir, den 19de Januar 1846. Kühnel.
Aalborg Stiftstidende, 1846-01-22
Jfølge Begjæring af kongelig preussisk Consul, Commerceraad Kall, som Commissionair for Skibscapitain William Simm, der med sin førende Brig "Ruby af Newcastle Natten imellem den 26de og 27de November sidstleden indstrandede paa Vester Klits Forstrand i Tversted Sogn, afholdes Auction paa denne Strand Tirsdaen den 3die Februar førstkommende, Formiddag Kl. 9, over den fra bemeldte Skib bjergede Ladning, bestaaende af 2,488 Stykker Jernbanetømmer. Hvilket herved bekjendtgjøres. Horns Herreds Contoir, den 19de Januar 1846. Kühnel.